Päätös ei tuo 55 vuotta täyttäneelle, saman työnantajan palveluksessa vähintään kolme vuotta työskennelleelle työntekijälle subjektiivista oikeutta lyhentää työaikaansa.
Jos työntekijä esittää työnantajalle pyynnön siirtyä osa-aikatyöhön, työnantajan on ensisijaisesti järjestettävä työt osa-aikatyön mahdollistavalla tavalla. Työnantajalta edellytetään siis aktiivisia toimia töiden järjestelyssä, jotta osa-aikatyö onnistuisi. Työntekijä ei voi yksipuolisesti päättää osa-aikatyöhön siirtymisestään, vaan osa-aikatyön toteuttaminen edellyttää työnantajan ja työntekijän välistä sopimusta uudesta työaikaehdosta.